Anno Domini millesimo trecentesimo septuagesimo secundo statuta sunt, etc. 1.  Cum effrenata cupiditas nonnullorum infringere privilegia et libertates Ordinis moliantur hiis diebus, novas facere exactiones imponendo et petendo, ut autem praedictae libertates sedulius et securius defendantur, Capitulum generale statuit, ordinat et diffinit quatinus quandocumque aliquod insolitum vel inconsuetum petetur sive requiretur ab aliqua nostri Ordinis persona, illud solvere non praesumat vel attentet, abbatibus illius *provinciae* inconsultis ; sed fiat provincialis convocatio ubi maturius pertractare debent quod super hoc pro meliori sit agendum, ut unanimes in suis factis reperiantur et concordes. 